google/wiki40b huggingface dataset:
Akacuki

Priebeh letu

Sonda odštartovala 20. mája 2010 v čase 21:58:22 UT. V čase 22:09:59 UT bola navedená na vyčkávaciu dráhu, neskôr prebehol reštart motoru druhého stupňa. O 22:25:47 UT prebehlo navedenie na únikovú dráhu a v čase 22:25:51 UT sa sonda oddelila od 2. stupňa nosnej rakety. 21. mája v čase 07:40 UT bolo so sondou nadviazané obojsmerné rádiové spojenie. Navedenie na obežnú dráhu okolo Venuše bolo plánované na december 2010. V januári nasledujúceho roku sonda mala začať vedeckú činnosť, ktorá mala trvať minimálne do novembra roku 2014.
Brzdiaci manéver mal prísť 7. decembra 2010, avšak nevydaril sa. Sonda prešla do núdzového režimu a naďalej zostala na heliocentrickej dráhe. Jej motor sa totiž zapálil na príliš krátku dobu. Ďalšia príležitosť navedenia sondy na obežnú dráhu sa však vyskytla až o 5 rokov. Sonda počas celej doby zostala funkčná a v decembri 2015 sa zážihom, ktorý trval 20 minút a 30 sekúnd, dostala na výstrednú obežnú dráhu okolo Venuše. Táto dráha bola prispôsobená zúženým možnostiam sondy, skutočnosti, že sa na orbitu okolo Venuše dostala iba za použitia orientačných motorčekov. Potom sa začala kalibrácia jej vedeckých prístrojov a zisťovanie poškodenia, ktoré im päťročné pôsobenie kozmických podmienok spôsobilo. V marci 2016 došlo k ďalšej úprave dráhy, po ktorom sa sa najvzdialenejší bod dráhy znížil na 330 000 km a doba obehu poklesla na 9 dní.
Faverolles (Orne)

Poloha

Obec má rozlohu 10,57 km². Najvyšší bod je položený 267 m n. m. a najnižší bod 206 m n. m.

Obyvateľstvo

Počet obyvateľov obce je 145 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Plichta zo Žirotína

Bitka pri Mühldorfe

Bitka pri Mühldorfe bolo vojenské stretnutie medzi bavorským vojvodom Ľudovítom IV. Bavorským a rakúskym vojvodom Fridrichom I. Habsburským o kráľovský titul v Svätej rímskej ríši. Odohrala sa 28. septembra 1322 na planine blízko pri bavorskom meste Mühldorf.

Príprava bitky

Fridrich I. Habsburský dával dokopy armádu spolu s Henrichom Korutanským. Zhromaždil vojsko z rakúskych a alpských krajín a posilnil ich uhorskou a kumánskou jazdou a k tomu všetkému mu jeho brat Leopold Habsburský poslal na pomoc vojsko zo Švábska. Ľudovít IV. Bavorský ale svoje vojsko zjednotil skôr a mal tak mieru prevahu, o ktorú by zjednotením habsburských vojsk prišiel. Ján Luxemburský, ktorý do Ľudovítovej armády priviedol aj oddiel Frankov, oddiel zo Sliezska a predovšetkým silný oddiel Čechov pod svojím priamym velením, na váhavého Ľudovíta naliehal, aby tuto výhodu využil. Aj keď Ľudovítovou obľúbenou taktikou bolo vyčkávať, strach z posíl ho presvedčil a privolil k bitke a dal velenie vojska Jánovi. Niektoré pramene uvádzajú, že Ján poslal za Fridrichom Plichtu zo Žirotína, pretože vedel, že jemu Fridrich výzvu tvárou v tvár neodmietne. Šlo totiž o najslávnejšieho turnajového rytiera známeho po celej Európe a Fridrich si bol vedomý, že by Plichta na svojich cestách podobnú zbabelosť nezamlčal a ako nesmierne uznávaný a vážený rytier by tak spôsobil kráľovi nemalú hanbu.
Quartier de la Porte-Saint-Denis

Quartier de la Porte-Saint-Denis (štvrť Brána Saint-Denis) je 38. štvrť v Paríži, ktorá je súčasťou 10. obvodu.
Má rozlohu 47,2 ha a ohraničujú ju ulice Boulevard de Bonne-Nouvelle a Boulevard Saint-Denis na juhu, Rue du Faubourg-Poissonnière na západe, Rue de Chabrol na severe a Boulevard de Strasbourg na východe.
Štvrť bola pomenovaná podľa brány Saint-Denis.
Port-Saint-Père

Poloha

Obec má rozlohu 32,57 km². Najvyšší bod je položený 52 m n. m. a najnižší bod 0 m n. m.

Obyvateľstvo

Počet obyvateľov obce je 2 661 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenské exonymá

Upozornenie: niektoré z nich sú v súčasnosti používané iba v historickom kontexte (nie sú vždy v zozname vyznačené). Celý zoznam názvov ktoré sú povinne prekladané do ich Slovenských podôb sa dnes dajú nájsť na:
Sergej Jevgenievič Zviagin

Klubový hokej

V sezóne 2005/06 bol hráčom klubu ruskej hokejovej superligy Dinamo Moskva.

Reprezentácia

Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na reprezentačnom drese nosí číslo 40.
Alžbeta Šarlota Orleánska

Pôvod

Alžbeta Charlotta pochádzala, ako dcéra orleánskeho vojvodu Filipa I. a jeho druhej manželky Alžbety Šarloty Falckej, z rodu Bourbon-Orléans. Vyrastala v na vtedajšiu dobu nepočetnej rodine, jej otec mal z dvoch manželstiev šesť detí, z ktorých sa dospelosti dožili len štyri: Mária Lujza (* 1662 – † 1689), Mária Anna (* 1669 – † 1728), Filip (* 1674 – † 1723) a najmladšia Alžbeta Charlotta.

Životopis

Alžbeta Charlotta sa 13. októbra 1698 vo Fontainebleau vydala za lotrinského vojvodu Leopolda I. (* 1679 – † 1729), syna Karola V. a Eleonóry Márie, dcéry cisára Ferdinanda III.
Po smrti manžela v roku 1729 musela prevziať manželove vladárske povinnosti ako regentka. V roku 1736 Alžbetu Šarlotu jej prasynovec Ľudovít XV. (syn jej netere Márie Adely, vydatej vojvodkyne burgundskej), ustanovil ako suverénnu kňažnú z Commercy.
Nemecké národné hádzanárske mužstvo

Nemecké národné hádzanárske mužstvo je národné mužstvo, ktoré reprezentuje Nemecko na medzinárodných podujatiach, napr. Majstrovstvách sveta, Majstrovstvách Európy či Letných olympijských hrách, a medzinárodných zápasoch v hádzanej.
Tréméoc

Poloha

Obec má rozlohu 11,66 km². Najvyšší bod je položený 66 m n. m. a najnižší bod 5 m n. m.

Obyvateľstvo

Počet obyvateľov obce je 1 208 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
L’Union

Poloha

Obec má rozlohu 6,77 km². Najvyšší bod je položený 196 m n. m. a najnižší bod 132 m n. m.

Obyvateľstvo

Počet obyvateľov obce je 11 792 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Peptidergný systém

Peptidergný systém je mediátorový systém (skupina neurónov a nervových dráh), ktorý ako signálnu molekulu/mediátor pri prenose nervového vzruchu na synapsii využíva široké spektrum peptidov (endorfíny, enkefalíny, substancia P a mnoho ďalších). Väčšinou pôsobí spoločne s ďalšími mediátormi a slúži hlavne ako neuromodulačný systém. Je málo preskúmaný a rôznorodý, s viacerými podskupinami.

Funkcia

Peptidergný systém ovplyvňuje najmä vnímanie bolesti, ale tiež učenie a pamäť.
Vlajka Manu

Vlajka Manu je červená s troma spojenými pokrčenými bielymi nohami vejárovite položenými a otočenými (podľa smerníc z roku 1968) špičkami chodidiel v smere pohybu hodinových ručičiek. Nohy sú chránené bielo-žltým brneným.
Vlajka, nazývaná trinacria, sa od roku 1969 vztyčuje aj na verejných budovách.
Prunay-Belleville

Poloha

Obec má rozlohu 25,65 km². Najvyšší bod je položený 182 m n. m. a najnižší bod 122 m n. m.

Obyvateľstvo

Počet obyvateľov obce je 221 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Michal Orolin

Lezecké výkony

Má za sebou stovky výstupov v Tatrách. V Alpách prešiel napr. Walkerov pilier na Grandes Jorasses a Fréneyský na Mont Blanc. Liezol v Romsdale (Nórsko) zimný prvovýstup východnou stenou Trollryggenu (1 700 m n. m.) v roku 1974, na Kaukaze Ušbu (4 695 m n. m.) a Pik Ščurovského (4 296 m n. m.) v roku 1979. Bol účastníkom expedícii Karakorum Haramosh II (Mani II – 6 750 m) v roku 1970. V Patagónii podnikol výstup na Cerro Fitz Roy, na Aljaške na Mt. McKinley. Zúčastnil sa druhej výpravy na Nanga Parbat v roku 1971, spolu s Fialom sa stali prvými Slovákmi (a občanmi ČSSR) na osemtisícovke. Bol na oboch výpravách na Makalu (v rokoch 1973 a 1976, ) na druhej  vyšiel do výšky 8 300 m, ale vrchol nedosiahol pre zdravotné ťažkosti (trombóza). Tie sa mu obnovili aj pri výprave na Mt. Everest v roku 1984 a ukončili jeho účinkovanie v Himalájach.
Je zaslúžilý majster športu, dostal Zlatý odznak IAMESu a Čestný odznak Horskej služby.
Pôda

Zloženie pôdy

Pôda pozostáva z viacerých zložiek. 50% tvorí voda a pôdny roztok a 50% tvorí minerálny organický podiel. Na vytváraní pevnej časti pôdnej hmoty sa zúčastňuje minerálny podiel a organický podiel. Minerálnu zložku tvoria vyvreté horniny, usadené horniny a premenené horniny.  Organickú zložku (1-5% pôdy) tvoria živé rastliny a živočíšne organizmy  a neživá organická hmota. Navzájom sa obmieňajú.
Korean Air

História

Korean Air bola založená v roku 1962 juhokórejskou vládou. Spočiatku slúžila letecká spoločnosť pre náklad, ktorú prevzala spoločnosť Hanjin Transport Group. Neskôr sa odpojili a prvý osobný let sa uskutočnil 19. apríla 1972 do Los Angeles. Spoločnosť lietala najskôr menšími lietadlami typu Boeing 707 iba do blízkych destinácií v Číne, Taiwane a do Los Angeles. Po zavedený do služby Boeingu 747 sa začalo lietať už aj do celého Pacifiku a do Paríža. V roku 1975 ako jedna z prvých ázijských leteckých spoločností začala používať Airbus. Niektoré staršie lietadlá Boeing 747 sa začali používať pre nákladnú dopravu. V roku 2009 a 2010 sa stalo mnoho leteckých nehôd. V auguste 2010 sa v Uzbekistane otvoril nový terminál pre nákladnú dopravu Korean Air. V júni 2011 dostala Korean Air ako šiesta letecká spoločnosť Airbus A380.

Preprava

Korean Air spoločne s British Airways, Delta Air Lines, Emirates a mnoho ďalších leteckých spoločností lieta do všetkých šiestich kontinentov. Taktiež sa v roku 2000 spolu s leteckými spoločnosťami Air France, Aeroméxico a Delta Air Lines stala členom SkyTeam.
Magny-Fouchard

Poloha

Obec má rozlohu 15,16 km². Najvyšší bod je položený 274 m n. m. a najnižší bod 172 m n. m.

Obyvateľstvo

Počet obyvateľov obce je 263 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Celle-sur-Morin

Poloha

Obec má rozlohu 7,26 km². Najvyšší bod je položený 134 m n. m. a najnižší bod 51 m n. m.

Obyvateľstvo

Počet obyvateľov obce je 1 236 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Dernschwam

Životopis

Pochádzal zo šľachtickej rodiny z Mostu v severných Čechách. Od roku 1507 študoval na univerzite vo Viedni, od roku 1509 v Lipsku na filozofickej fakulte, 1510 bakalár. Roku 1513 navštívil Taliansko a Rím. V roku 1514 – 1517 sekretár Hieronyma Balba, bratislavského  prepošta. V roku 1520 – 1549 v službách Thurzovsko-Fuggerovskej spoločnosti, zaslúžil sa o rozvoj tamojšieho mediarskeho podniku. Dernschwam ovládal tajomstvo afinácie zlata (hutnícke oddeľovanie a čistenie drahých kovov), o ktoré mala veľký záujem Viedenská komora. Od roku 1529 do 1545 žil prevažne v Banskej Bystrici v dome na rýnku, odtiaľ podnikal svoje obchodné a študijné cesty, ktoré viedli celým Uhorskom, Sedmohradskom, po Balkáne, ba až do Ázie, do Ankary. V roku 1538 kúpil v Častej na námestí statok, kde mal umiestnené vlastné zbierky. Vtedy sa tu aj oženil.
Humanistický vzdelanec, vlastník bohatej knižnice, z ktorej sa zachoval ním zhotovený katalóg (1552). Svoje knihy a rukopisy opatril vkusným exlibrisom: v erbe zdvihnutá tlapa gryfova, v klenore sa motív opakuje. Dolu má nápis Joannes Dernschwamm de Hradiczín. V roku 1520 – 1530 zozbieral latinské nápisy v Uhorsku a Sedmohradsku, o. i. aj rímsky nápis z trenčianskej skaly. V rukopise zanechal viac spisov. Pri skúmaní dejín Slovenska i Uhorska, najmä dejín baníctva v Banskej  Bystrici a  mincovníctva v Kremnici, je osobitne cenný jeho memoriál Beschreibung des Mitteren Hauses... (1563). V roku 1553 sa na vlastné náklady pripojil k cisárskemu vyslanectvu, ktoré viedol Anton Vrančič, do Carihradu na dvor sultána Sulejmana I. V roku 1556 sa vrátil na Slovensko s bohatým materiálom. Priniesol so sebou grécke, latinske a arabské rukopisy, vykopávky, mince, sošky, koberce, koreniny, zbrane, rôzne semená a rastliny. Bol to Dernschwam ktorý, podľa tradície udomácnil u nás orgován. Podľa Ovídia Fausta, všetky zbierky umiestnil do kúrie v Častej.
V Častej žil do svojej smrti, pochovaný bol v miestnom kostole, kde bol jeho náhrobok zachovaný do roku 1939. Jeho telesné pozostatky sú pravdepodobne uložené v neprístupnej krypte v presbytériu kostola. Písomné dielo, ktoré po sebe zachoval, je cenným pramenným príspevkom nielen pre epigrafiku a zemepis, národopis, ale aj pre dejiny Slovenska.
Trsteniarik vodný

Opis

Trsteniarik vodný meria 12,5 – 13 cm a váži 10 – 13 g.

Hlas

Trsteniarik vodný spieva monotónne striedajúc dve slabiky "errr-dididi". Vábenie znie ako "tjak" alebo "tjek", tiež sucho  a hlbšie ako u trsteniarika malého "err"  Počas spevu vyletuje nad vegetáciu a po niekoľkých metroch sa vracia nazad. Spev je krátky, spieva hlavne po zotmení a dve hodiny pred brieždením.

Výskyt a stav na Slovensku

Okrem preukázaného hniezdenia v roku 1974 na mokrých lúkach pri NPR Senné hniezdil pravdepodobne aj v roku 1985 na mokrých lúkach pri Zemplínskom Hradišti. V hniezdnom období boli viackrát pozorované na NPR Parížske močiare. Najviac pozorovaní existuje z rybníkov medzi obcami Senné a Iňačovce. Ďalšie doklady o výskyte z východného Slovenska pochádzajú z roku 1970 z lúk pri obci Zatín, z roku 1986 z lokality Veľká Domaša. Zo západného Slovenska sú okrem NPR Parížske močiare pozorovania od PR Žitavský luh, Stará Morava (Malé Leváre) a v rokoch 1955 – 1968 bol vedený ako transmigrant na trnavských rybníkoch ale v rokoch 1985 – 1991 už odtiaľ nie sú pozorovania.
Ekosozologický status v roku 1995 E – ohrozený druh. V roku 1998 DD – druh, o ktorom sú údaje nedostatočné. V roku 2001 DD - údajovo nedostatočný. V roku 2014 NA - (regionálne) nepríslušný. Trsteniarik vodný je jeden z 15. nehodnotených druhov, z niektorého z nasledujúcich dôvodov: o ktorých pravidelnom hniezdení u nás existujú údaje z menej ako 10 posledných rokov, sú v štádiu rozširovania areálu, hniezdia alebo hniezdili u nás len sporadicky alebo ojedinele. Európsky ochranársky status SPEC1 – druhy vyskytujúce sa v Európe, vyžadujúce celosvetovú ochranu ako globálne ohrozené. Stupeň ohrozenia E – ohrozený druh.

Biotop

Obýva močiare s nízkymi bylinami ako ostrica (Carex) a kosatec žltý, zaplavené lúky s pálkou. Počas migrácie ho zastihneme aj v trstine.

Hniezdenie

Hniezdo stavajú nízko nad vodou v bylinách. Znáša 5 – 6 belavých vajíčok s hnedými škvrnkami. Na inkubácii sa podieľajú obaja rodičia 12 – 13 dní. Výchova na hniezde trvá 15 – 16 dní. O mláďatá sa stará samička, samec sa nezúčastňuje výchovy mláďat, uchádzajú sa o všetky samičky v okolí. Po vyletení z hniezda ich sprevádza, kŕmi a učí. Mláďatá môžu pochádzajú od viacerých samcov.

Potrava

Živia sa drobným hmyzom, larvami a kuklami. Potravu zbierajú z rastlín alebo chytajú za letu. Živia sa tiež pavúkmi a vodnými slimákmi.
Erechtheus

Erechtheus alebo aj Erechtheus II. (starogr. Ἐρεχθεύς – Erechtheus, lat. Erechtheus) je v gréckej mytológii syn aténskeho kráľa Pandióna I. a jeho manželky Zeuxippy. 
Erechtheus mal troch súrodencov, svoje dvojča, brata Bouta a dve sestry, Proknu a Filomélu. So svojou manželkou Praxitheou sa stali rodičmi synov, Eupalama, Ornea, Thespia, Métióna, Kekropa a Pandora a dcér Prokridy, Kreousy, Óreithyie a Chthonie,.
Aténsky kráľ Erechtheus bol napadnutý susednou Eleuzínou, ktorej pomáhal Immarados, syn tráckeho kráľa Eumolpa. Keďže vojna bola nesmierne ťažká a jej priebeh sa nevyvíjal v jeho prospech, odišiel si po radu do delfskej veštiarne ako dosiahnuť vo vojne obrat. To čo mu však poradila Pýtia sa ho nesmierne dotklo, poradila mu, že ak chce zvíťaziť, musí obetovať jednu zo svojich dcér. Erechtheus ale nemusel sám rozhodnúť, lebo keď sa o tom dozvedela jeho dcéra Praxithea, vyhlásila, že dobrovoľne obetuje svoj život za vlasť a vystúpila na oltár, kde ju obetovali. 
Erechtheus potom skutočne priviedol vojnu do víťazného konca. Ťažkosti ale neskončili, lebo Immarada, ktorý v boji zahynul, chcel jeho otec Eumolpos pomstiť a požiadal svojho otca Poseidóna, aby mu pomohol. Poseidón jeho želaniu vyhovel a jediným úderom svojho trojzubca Erechthea aj s takmer celou jeho rodinou zahubil, nažive zostala jedine jeho najmladšia dcéra Kreousa a najstarší syn Kekrops, ktorý sa stal jeho nástupcom.
Hrdinská smrť Erechthea za svoje rodné mesto nebola starovekými Aténčanmi nikdy nezabudnutá. Preukazovali mu božské pocty a v rokoch 421-406 pred Kr. mu na Akropole postavili veľkolepú svätyňu (Erechtheion), ktorá tam stojí dodnes.
Michael Palmer

Michael Stephen Palmer (* 9. október 1942 − † 30. október 2013) bol americký spisovateľ trilerov z lekárskeho prostredia.

Život

Michael Palmer, doktor lekárskych vied, pracoval ako internista v nemocniciach Boston City a Massachusetts General, dvadsať rokov pôsobil na plný uväzok na pohotovostných oddeleniach. Neskôr sa venoval liečbe alhoholickej a drogovej závislosti. Väčšinu života prežil v Massachusetts. 29. októbra 2013 náhle utrpel srdcový infarkt, na následky ktorého podľahol 30. októbra v nemocnici v New Yorku.
Oberhof

História

Oberhof bol založený v roku 1641. Bolo to malé mestečko, až kým doň nebola koncom 19. storočia zavedená železnica, ktorá spájala Erfurt a Ritschenhausen. Vtedy mesto objavili priaznivci turistiky a zimných športov, čo mestu prinieslo rozvoj.
Od začiatku 20. storočia je Oberhof centrom zimných športov, ktoré sa tu konajú na pravidelne modernizovaných športoviskách. Nedávno boli v meste vybudované výťahy na lyžiarske svahy a biatlonové stredisko bolo vylepšené tak, aby spĺňalo štandardy medzinárodnej kvality. Tamojšia bobová, sánkarská a skeletonská trať pravidelne hostí majstrovstvá sveta i majstrovstvá Európy.
V auguste 2009 bol v Oberhofe otvorený prvý lyžiarsky tunel v Nemecku.
Štefan Pazdera

Životopis

Štefan Pazdera už v roku 1947 ako 23-ročný so znepokojením prijímal zaznávanie dôstojníkov západného odboja a vzrastajúci vplyv komunistov v armáde. Ako čatára ašpiranta ho za jeho kritické postoje a odmietnutie služby odsúdili Vojenským súdom v Prahe k trom mesiacom ťažkého žalára a prepustili do civilu. Ako absolvent banskoštiavnickej lesníckej školy sa dostal na Šumavu, do lesnej správy Chodenice pri Klatovoch. Na podnet arcibiskupa Berana využil svoj vstup do pohraničného pásma a začal pomáhal utečencom pri prechode cez západné hranice. Ako vedúci lesnej správy na Šumave organizoval úteky cez hranice viacerých významných členov politických strán, príslušníkov armády západného zahraničného odboja a cirkvi, medzi inými aj Jánovi Ambrušovi, po M. R. Štefánikovi druhému slovenskému generálovi. Z vysielania Slobodnej Európy, Vatikánu alebo BBC často počul vetu“ Stezka Karlík bola hladká“. To bolo heslo, že útek vybranej osoby sa podaril. Za napomáhanie k úteku bol v roku 1951 zatknutý Štátnou bezpečnosťou a po odsúdení zaradený na ťažbu uránu v Jáchymove. Aj po prepustení z väzenia v roku 1953 sa dostal do pozornosti ŠtB v Karlových Varoch, ktorá ho obvinila z poškodzovania národného hospodárstva.
Po odpykaní trestu mu zakázali pobyt v pohraničnej oblasti a musel sa odsťahovať na východné Slovensko. Ako politicky nespoľahlivého ho ako lesníka nikde nechceli zamestnať a musel sa živiť ako strihač oviec. V roku 1977 sa stal a dokonca svetovým šampiónom v strihaní oviec.

Činnosť

Po novembri 1989 aktívne presadzoval rehabilitáciu a odškodnenie obetí komunizmu, najmä z radov násilne odvlečených do Gulagov v bývalom ZSSR. Stál pri zrode organizácie násilne odvlečených a príprave zákonov na ich odškodnenie. Pomáhal stovkám násilne odvlečených pri vybavovaní potrebných dokumentov a ich získaní z archívov v ZSSR. Pracoval na odhaľovaní nepotrestaných a zatajovaných zločinov komunizmu a zločinov spáchaných na Slovensku koncom druhej svetovej vojny.
Na Štefana Pazderu bolo podaných viacero trestných oznámení zo strany Slovenského zväzu protifašistických bojovníkov (SZPB), väčšinou od bývalých členov Komunistickej strany, ktorých minulosť odhaľoval. Žalobu na neho podal aj bývalý minister kultúry prvej Mečiarovej vlády Dušan Slobodník potom, ako Pazdera pripomenul jeho minulosť: účasť v diverznom kurze v Sekuliach pod patronátom SS a prominentný pobyt v pracovnom tábore v bývalom ZSSR.
Aj vo vysokom veku aktívne skúmal archívy a pomáhal účastníkom zahraničného odboja proti komunistickej expanzii v Indočíne z radov príslušníkov Francúzskej cudzineckej légie, ktorí sa dostali do zajatia v komunistickom Vietname, Číne a ruských Gulagoch. Stál pri zrode sekcie príbuzných príslušníkov Francúzskej cudzineckej légie, ktorá vznikla ako súčasť Svetového združenia bývalých československých politických väzňov a od roku 2001 až do svojej smrti v roku 2010 bol jej predsedom.
Logoterapia

Logoterapia je smer existenciálnej analýzy, ktorý sa snaží odhaliť v biografii chorého zmysel jeho života. Termín logoterapia zaviedol Viktor Frankl.
Logoterapiu označujú ako tretí z viedenských psychoterapeutickych smerov (vedľa psychoanalýzy a individuálnej psychológie).
John Dolmayan

System of a Down

John je súčasným bubeníkom kapely System of a Down, na tejto pozícii vystriedal svojho predchodcu Andyho Khachaturiana. Jeho štýl hry na bicie ovplyvnil novú generáciu bubeníkov a prilákal veľkú časť fanúšikov kapely. John je známy pre svoje výrazy v tvári, vďaka ktorým vyzerá neustále nahnevane. Hlavný spevák Serj Tankian povedal pre magazín Kerrang, že sa vždycky snažil prinútiť Johna, aby sa na pódiu usmieval. Na to mu ale John odpovedal, že na toto nemá dostatok energie, ktorú musí vynaložiť na udržanie sa v rytme.
1. novembra 2007 John otvoril svoj internetový obchod s komiksami Torpedo Comics. John je totiž od svojich 12 rokov nadšeným zberateľom Marvelových komiksov. Povedal, že komiksy a hudba boli jeho obľúbenými vecami jeho detstva. Vlastní tiež bicie pomaľované komiksovými motívmy od známych komiksových maliarov. Sklad obchodu Torpedocomics sa nachádza v Las Vegas a disponuje množstvom kusov tovaru s komiksovou tématikou (knihy, hračky, obrázkové príbehy, figúrky akčných hrdinov...).
Počas pauzy System of a Down spolupracuje na projekte Scars on Broadway a pomohol nahrať niekoľko piesní na album Elect the Dead od Serje Tankiana.
Dolmayan vyhral cenu bubeníka roku 2006 magazínu „DRUM!“.
Samsung

Samsung (= medzinárodný názov; kór. 삼성그룹 – Samsong kurup) je najväčší juhokórejský konglomerát a jedna z najväčších multimiliardových spoločností na svete v niektorých hlavných priemyselných odvetviach. Je zložená z mnohých mnohonárodných spoločností, ktoré sú všetky navzájom prepojené značkou Samsung, vrátane Samsung Electronics, čo je najväčšia spoločnosť v elektronike, Samsung Heavy Industries, jeden z najväčších výrobcov lodí a Samsung Engineering & Construction, popredná strojárska spoločnosť. Tieto tri spoločnosti tvoria jadro Samsung Group a vyjadrujú aj názov, keďže po kórejsky slovo samsong (čínske znaky 三星) znamená "tri hviezdy". Patrí aj medzi popredné spoločnosti v iných odvetviach na domácom trhu, vrátane financií, chemického, maloobchodného a zábavného priemyslu.